
Narva Linnavalitsuse 26.06.2013. a korralduse nr 610-k

„Narva Koorikooli ruumide tasuta kasutusse andmine“ muutmine
1. Asjaolud ja menetluse käik
Narva Linnavalitsuse 26.06.2013. a korraldusega nr 610-k „Narva Koorikooli ruumide tasuta kasutusse andmine“ anti Narva Koorikooli hoones aadressil 26. juuli tn 9 asuvaid ruume (1. korruse ruumid nr 71, 72, 78-81 ning 2. korruse ruumid nr 107, 110-118) ajavahemikul 01.05.2013-30.04.2017 tasuta kasutusse MTÜle Puškini Instituut. Korraldus võeti vastu kooskõlas mittetulundusühingu taotluse ja Narva Linnavalitsuse linnavarakomisjoni otsusega.
MTÜ Puškini Instituut teatas, et tegelikult ei kasuta oma tegevuses Narva Koorikooli 1. korrusel asuvaid ruume ja sellest tulenevalt soovib muuta ruumide kasutusse andmise tingimusi.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktile 7.2.3 võib linnavalitsuse korraldusega anda linnavara kasutusse tasuta tähtajaga kuni viis aastat mittetulundusühingutele.
3. Otsus

Muuta Narva Linnavalitsuse 26.06.2013. a korralduse nr 610-k „Narva Koorikooli ruumide tasuta kasutusse andmine“ punkt 3 ja sõnastada see järgnevas redaktsioonis:

„Anda MTÜ-le Puškini Instituut, registrikood 80260399, tasuta kasutusse Narva Koorikooli hoones, aadressil 26. juuli tänav 9 asuvad 2. korruse ruumid nr 107 ja 110-118 ajavahemikuks 01.05.2013-30.04.2017 eesmärgiga võimaldada Narva linna gümnaasiumide õpilastele täiendavat venekeelset haridust gümnaasiumi riikliku õppekava valikainetes lähtuvalt Narva linna ja MTÜ Puškini Instituut vahel 15.03.2013. a sõlmitud koostöölepingust“.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

